Savez nezavisnih socijaldemokrata
Savez nezavisnih socijaldemokrata (skraćenica: SNSD) je parlamentarna politička stranka socijaldemokratske orijentacije u Bosni i Hercegovini. Trenutni predsjednik stranke je Milorad Dodik, predsjednik entiteta Republika Srpska. U okviru SNSD-a djeluje organizacija Mladih socijaldemokrata (MSD), kao i Aktiv žena socijaldemokrata. SNSD je na 23. zasjedanju međunarodne grupacije socijaldemokratskih stranaka — Socijalističke internacionale, u Atini, 30. juna 2008. godine primljen u njeno puno članstvo, a dotada je bio konsultativni član. Isključen je 2012. godine uz navođenje prisustva retorike nacionalizma i ekstremizma u stranci, te izostanka napretka u djelovanju i retorici.